Արցախի Հանրապետության Ազգային ժողով

Արցախի Հանրապետության Ազգային ժողով (նաև Լեռնային Ղարաբաղի Հանրապետության Ազգային ժողով), Արցախի օրենսդիր իշխանության բարձրագույն մարմինն է։ Ազգային ժողովն ընտրվում է հինգ տարի ժամկետով։ 2020 թվականի մայիսի 21-ից ընտրվեց Արցախի Հանրապետության 7-րդ գումարման Ազգային ժողովը։

Արցախի Հանրապետության Ազգային ժողովը կազմված է 33 պատգամավորից, որից 22-ը ընտրվում են համամասնական, 11-ը՝ մեծամասնական ընտրակարգով։ ԱԺ անցնելու համար նախատեսված է գերազանցել ընտրաձայների 5 տոկոսը։
Խորհրդարանում ստեղծվել ու վերակազմավորվել են այլ խորհրդարանների հետ ունեցած բարեկամական խմբերը. Արցախի Հանրապետություն-Լիտվայի Հանրապետություն բարեկամական խումբ, Արցախի Հանրապետություն-Եվրախորհրդարան բարեկամական խումբ,  «Ղարաբաղ-Ֆրանսիա» Բարեկամության շրջանակ, Արցախի Հանրապետության Ազգային ժողովի և  Հայաստանի Հանրապետության Ազգային ժողովի միջև համագործակցության միջխորհրդարանական հանձնաժողով։

 Պատմություն 
2017 թվականի սահմանադրական հանրաքվեից հետո, սահմանադրության համաձայն, Ազգային ժողովի բոլոր անդամներն ընտրվում են հինգ տարի ժամկետով ՝ համամասնական ընտրակարգով։

 I գումարման Ազգային Ժողով (Գերագույն Խորհուրդ) 
Ի կատարումն 1991թ. դեկտեմբերի 10-ի Անկախության հանրաքվեում ժողովրդի կամքի արտահայտության, 1991թ. դեկտեմբերի 28-ին անց են կացվել ԼՂՀ  պետական իշխանության բարձրագույն մարմնի՝ ԼՂՀ առաջին գումարման Գերագույն խորհրդի ժողովրդական պատգամավորների ընտրություններ։

Հիմնականից բացի՝ 1992թ. հունվարի 11-ին  անց են կացվել  լրացուցիչ ընտրություններ։ Հաշվի առնելով, որ  ոչ բոլոր ընտրատարածքներում են ընտրվել պատգամավորներ՝ ԼՂՀ Կենտրոնական ընտրական հանձնաժողովը տարբեր ժամկետներում՝ ընդհուպ մինչև 1994 թվականի հուլիսի 3-ը, անց է կացրել նոր ընտրություններ։
+frameless|299x299փքսԽմբակցությունՆստատեղՀՅԴ35Արցախի ժողովրդական ճակատ2Մարտակերտցիների խումբ18Միացում19Չեզոք անդամներ4Զինվորականներ13

 II գումարման Ազգային Ժողով 
1995 թ․ ապրիլի 30-ին անցկացվեցին Արցախի Հանրապետության Խորհրդարանի ընտրությունները, որոնք կազմակերպվել են մեծամասնական ընտրակարգով։ Ընտրությունները տեղի են ունեցել 33 ընտրատարածքից 31-ում, իսկ 2-ում՝ պատգամավորության մեկական թեկնածուների ինքնաբացարկի պատճառով չկայացան։ Արցախի Հանրապետության ԿԸՀ 1995 թ․ մայիսի 5-ի նիստի որոշմամբ գրանցվեց 23 պատգամավոր։

1995 թ․ հունիսի 30-ին 5 ընտրատարածքում անց են կացվել նոր ընտրություններ։

 III գումարման Ազգային Ժողով 
2000 թվականի հունիսի 18-ին տեղի են ունեցել Արցախի Հանրապետության 3-րդ գումարման Ազգային ժողովի  ընտրությունները։
+frameless|427x427փքսԽմբակցությունՆստատեղԺողովրդավարական Արցախ միություն20ՀՅԴ9Արցախի Արմենական կուսակցություն1Արցախի սոցիալ-դեմոկրատական կուսակցության1Անկուսակցական6

 IV գումարման Ազգային Ժողով 
2005 թվականի հունիսի 19-ին անց են կացվել Արցախի Հանրապետության 4-րդ գումարման Ազգային ժողովի ընտրությունները` համամասնական և մեծամասնական ընտրակարգերով։ Մեծամասնական ընտրակարգով անցկացված ընտրությունները կայացել են բոլոր 22 ընտրատարածքում։
+frameless|260x260փքսframeless|262x262փքսԽմբակցությունՆստատեղԺողովրդավարություն16Հայրենիք Խմբակցություն12ՀՅԴ-Շարժում 883/2Անկախ պատգամավոր2

 V գումարման Ազգային Ժողով 
2010 թվականի մայիսի 23-ին անց են կացվել Արցախի Հանրապետության 5-րդ գումարման Ազգային ժողովի ընտրությունները` համամասնական և մեծամասնական ընտրակարգերով սահմանված պատգամավորական տեղերի նոր քվոտաներով. 17 համամասնական և 16 մեծամասնական հարաբերակցությամբ (նախորդ ընտրությունների քվոտաները կազմում էին համապատասխանաբար 11 և 22)։
+frameless|397x397փքսframeless|398x398փքսԽնբակցությունՆստատեղՀայրենիք խմբակցություն14Արցախի ժողովրդավարական կուսակցություն10ՀՅԴ «Դաշնակցություն» խմբակցություն6/4Արցախատուն պատգամավորական խումբ3Անկախ պատգամավոր*2

 VI գումարման Ազգային Ժողով 
ԼՂՀ 6-րդ գումարման Ազգային ժողովի ընտրությունները, համամասնական և մեծամասնական ընտրակարգերով սահմանված   պատգամավորական տեղերի նոր քվոտաներով՝ 22 համամասնական և 11 մեծամասնական հարաբերակցությամբ, տեղի են ունեցել 2015թ. մայիսի 3-ին։
+frameless|341x341փքսԽմբակցությունՆստատեղՀայրենիք Խմբակցություն14Դաշնակցություն Խմբակցություն7Ժողովրդավարություն Խմբակցություն6Շարժում-88 Խմբակցություն3Վերածնունդ Խմբակցություն1Անկախ պատգամավոր1

 VII գումարման Ազգային Ժողով 
2020 թվականի մայիսի 21-ին տեղի են ունեցել ԼՂՀ 7-րդ գումարման Ազգային ժողովի  ընտրությունները։

 Խմբակցություններ 
7-րդ գումարման Ազգային ժողովում կազմավորվել է 5 խմբակցություն
Ազատ Հայրենիք-ՔՄԴ դաշինք (16 տեղ)
Միասնական Հայրենիք (9 տեղ)
«Արդարություն» (3 տեղ)
«Հայ Յեղափոխական Դաշնակցություն» (3 տեղ)
«Արցախի ժողովրդավարական կուսակցություն» (2 տեղ)

 Հանձնաժողովներ 
Արցախի ներկայիս խորհրդարանում գործում է 7 հանձնաժողով՝

պաշտպանության, անվտանգության և օրինապահպանության հարցերի,
արտաքին հարաբերությունների,
պետական-իրավական հարցերի,
սոցիալական և առողջապահության հարցերի,
արտադրության և արտադրական ենթակառուցվածքների հարցերի,
ֆինանսաբյուջետային և տնտեսական կառավարման հարցերի,
գիտության, կրթության, մշակույթի, երիտասարդության և սպորտի հարցերի

 Տես նաև 
 Արցախի Հանրապետության Ազգային ժողովի շենք

 Ծանոթագրություններ 

 Արտաքին հղումներ 
 ԼՂՀ կենտրոնական Ընտրական Հանձնաժողով

Կատեգորիա:Արցախի Հանրապետության Ազգային ժողով
Կատեգորիա:Խորհրդարաններ ըստ երկրի
Կատեգորիա:Օրենսդիր մարմիններ